Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 15408-ҩык ыҟоуп, ргәы бзиахеит 14789-ҩык, рыԥсҭазаара иалҵит 235-ҩык.
Гагра араион Лӡаа ақыҭан иҟоу асасааирҭақәа руак администратор Селма Барганџьиаԥҳа арадио Sputnik аефир аҟны арубрика "Раионк аԥсҭазаараҟынтә" аҳәаақәа ирҭагӡаны еиҭалҳәеит аԥхынтәи аԥсшьаратә аамҭазы аԥсшьаҩцәа рыдкылара ишазхиоу, русура шеиҿкаау атәы.
Ахәаша рашәара 4 рзы аҳҭнықалақь аҟны ҩ-станциа маҷк аанкылахоит аремонттә усурақәа рымҩаԥгаразы.
Аԥсуаҭҵааратә институт афольклортә лабораториа аусзуҩ Сусанна Ҭаниаԥҳа арадио Sputnik арубрика "Жәлар рдоуҳа" аҿы еиҭалҳәеит аԥсуа қыҭақәа рҿы аԥсаатәааӡара иадҳәаланы иҟаз атрадициақәа ртәы.
Ҩымш раԥхьа урыстәылатәи аволонтиорцәеи аԥснытәи аиқәырхаҩцәеи ргәыԥ ихнаркәшеит аԥшааратә операциа. Аоперациа лҵшәадан.
Атуристтә ныҟәарақәа ирыдҳәалоу аԥҟарақәа рырџьбарара, ашьхараҟны иӡыз атурист иԥшаара, амшынҭаларатә сезон ахацыркра ҳтәылаҟны иахьынӡазыҟаҵоу уҳәа еиуеиԥшым азҵаарақәа дрылацәажәеит арадио Sputnik аефир аҟны Аԥсны аҭагылазаашьа ҷыдақәа рзы аминистр Лев Кәыҵниа.
Аԥсны иҟоу урыстәылатәи Аладатәи арратә округ аррамаҵзурауаа аԥхынтәи аҽазыҟаҵарақәа ирылагеит.
Акоронавирустә инфекциаҟынтәи урыстәылатәи "Спутник V" ала алаҵаҟаҵара Аԥсны ихацыркын лаҵара 11 азы.
Аицлабра "Ахаа-мыхаақәа рныҳәа" иалахәыз, аноминациа "Иреиӷьу мрагыларатәи ахаа" аҟны аиааира згаз Адица Абыхәԥҳа арадио Sputnik аефир аҟны еиҭалҳәеит ачысхаақәа рыҟаҵара даҿуижьҭеи шаҟа аамҭа ҵуа, аицлабра лалахәра шыҟалаз.
Аԥсны Афинансқәа рминистр 2021 шықәса раԥхьатәи хәымз рзтәи аусурақәа реихшьала ҟаҵаны ԥхьаҟатәи азԥхьагәаҭарақәа дрылацәажәеит аԥыза-министр Александр Анқәаби иареи русутә еиԥылараан.